Lo-Renz-O/malagasy-sentence huggingface dataset:
Ny drafitra itondrana ny asa mizara telo lehibe ny fanehoana ny asa fikarohana atao ao amin ny fizaràna voalohany no nanolorana izay tsara ho fantatra momba ny tantaram-piainan ny mpanoratra ao amin ny fizaràna faharoa no hamelabelarana ny mikasika ny vanim-potoana mitady ny very 1929-1945 ao amin ny fizaràna fahatelo farany kosa no hanaporofoana fa ny rév dr rakotobe- andriamaro, dia anisan ny mpanoratra nandray anjara tamin ny fitadiavana ny very.
Sy ny biby fiompy koa ireo vokatry ny hani-mainty ireo ; ny mangahazo madinika omena ny omby ary ny vomanga totoina miaraka amin’ny apombo ho an’ny kisoa. Misy ampahany natokana hamidy ny vokatra fa tsy natao hohanina avokoa. Manampy eo amin’ny fidiram-bola ihany koa ny fambolena hazo fihinam- boa. Tsy lany eo an-toerana ny vokatra toy ny kaki, ny paoma ary ny paiso, fa alain’ny mpanangom-bokatra amidy amin’ireo renivohi-paritra hafa ireny, toa an’ambositra, antsirabe, antananarivo, na dia izany aza dia hita fa tsy ampy ny mponina ny vokatra vokariny avy amin’ny fambolena, hany ka mbola mividy sakafo ny 80 n’ny mponina amin’ny fotoam-pahavaratra. Ny antony dia sady manta no ngazana ny tany ka tsy ahazoam- bokatra raha tsy mampiasa zezika. Manampy trotraka izany koa ny fiovan’ny toetr’andro, ka mametra ny voly azo atao sy ny fotoam-pambolena, nefa ny tany efa tery rahateo. Vokatr’izany dia betsaka ireo mpamboly no mandeha mifindra monina mamonjy tany malalaka, toy ny any ambaniandrefana, alaotra, ikalamavony na eo aza izany, dia raisin’ny mponina ho asa fototra ny fambolena.
Amin’ny ankapobeny dia lahateny manazava no hita eto. Fanazavana rahateo no andrasan’izy roalahy amin-dratovo araka ny voalaza ao amin’ny sasiny. Rehefa dinihina tokoa ny tenin-dratovo eto dia manaraka tsara ny firafitry ny lahateny manazava araka ny anehoan’i jean michel adam azy 135. Amin’io mpandinika io tokoa dia ambaratongan-kevitra telo ny fanazavana, ankoatra ny hevitra iaingana izay ifotoran’ny fanazavana. 1. Ny olana miendrika fanontaniana aorin’ny mpisolo manontany nahoana? 2. Ny fanazavana izay valin’ny fanontaniana ampidirin’ny mpampiankina satria 3. Ny famaranana sady tombana izay karazan-tsoa-kevitra.
Ny antrôpôlôjia sy ny fampandrosoana no nanompanana ny asa fikarohana. Nandinihana ny fiaraha-miasan’ny psdr projet de soutien au developpement rural sy ny fikambanan’ny tantsaha tao amin’ny kaominina ambanivohitra ambohijanahary, disitirika amparafaravola, faritra alaotra -mangoro, faritany toamasina nitrandrahana ny fihetsika sy ny paikadin’ny fiarahamonina ary ny tantsaha manoloana ny tetikasa, ny zava-mitranga mandritra ny asa, ny vokatry ny fampandrosoana natao. Niainga tamin’ny famantarana ny faritra ny fandinihina. Nijerena ireo lafin- javatra samihafa mifamatotra amin’ny fomba fiainan’ny mponina. Ny kaominina ambohijanahary dia amin’ny ilany avaratry ny disitirikan’amparafaravola. Ao amin’ny faritra alaotra-mangoro, faritany toamasina. Mampifandray ny kaominina amin’ireo faritra hafa, manampy amin’ireo fampidirana ireo tetikasa na ara toe-karena izany, na sôsialy ary koa ireo fironan-kevitra pôlitika na ara-pinoana ny lalam-pirenena rn3a; midadasika ny kaominina ambohijanahary. Mifanalavitra ny elanelana misy ireo fokontany sasany amin’ny hafa. Mibahan-toerana ny vohon-tany, ny lemaka. Toe-tany ahitana fizaran-taona manorana sady mafana ary main-tany sy mangatsiaka, mitsinjara ho fahavaratra sy fararano, ririnina sy lohataona ny kaominina ambohijanahary. Tahaka ireo faritra ambanivohitra maro manerana ny nosy, miaina ao anaty fahasahiranana ny ankamaroan’ny mponina indrindra amin’ny fotoanan’ny maitso ahitra. Nahazo vahana kosa ny asa fiharin-karena, mahabe ny fidiram-bola manomboka eo amin’ny fotoam- piakaram-bokatra. Manamarika ny fotoanan’ny main-tany ny fanatanterahana ireo lanonana isan-karazany. Ifandrimbonan’ny fanjakana sy ny tsy miankina ny fisahanana ny fiainan’ny mponina eo amin’ny fanabeazana. Mahasarika ny mponina ny fanabeazana an-tsekoly, saingy, mihena arakaraka ny iakarana ambaratonga ny isan’ny mpianatra. Sekoly fanabeazana fototra sy ambaratonga faharoa fototra no misy ao an-toerana. Ny laharam- pahamehan’ny ray aman-dreny maro dia ny fahaizan’ny ankizy mamaky teny sy manoratra ary manao kajy. Ireo aretina atahorana hitarika fahafatesana, amin’ny
Vola roa alina farantsa 100 000 frs no notsinjaraina ho azy telo mirahalahy nahazo ny laharana telo voalohany. Toy izao no nitsinjarana izany 1. Ny veloma izay napetrany, gilbert ratsimbazafy 50 000 frs 2. Orimbaton’ny fiadanana, michel andrianjafy 30 000 frs 3. Zazavavin-drano, emilson daniel andriamalala 20 000 frs
Ny maha zava-dehibe an’ity dingana ity dia mba hahafantarana izay ao an-tsainy sy ao am-pon’ny vahoaka mahakasika ny halatra omby sy dina; izay tsy ekeny sy izay ankatoaviny, sokajina araka ny valin-teniny ny hevitra ny fanamarihana, tsikera, torohevitra. Rehefa fantatra ny ao am-pony sy ny ao an-tsainy dia miroso amin’ny fandravonana ny fanapahan- kevitra ny fandravonana ny fepetra raisina
Ny anjara toerany eo amin’ ny fiaraha-monina fanangonana sy fandinihana ireo akoran-kevitra nasaina nokarohin’ny mpianatra arahina fandravonana ; fanadihadiana lahabolana na lahatsoratra iaraha-manao famelabelaran-kevitra ataona sokajy. Asa azo tanterahina fanadihadiana lahatsoratra na lahabolana ; famelabelaran-kevitra ataona sokajy aorian’ny firobohana an- tsehatra nataony arahina adihevitra. Asa azo tanterahina fanasana olona hanao valan- dresaka omban’adihevitra andraisan’ny mpianatra anjara mavitrika mpampianatra manao fandravonana izay natrehina rehefa mby any an-tsekoly ; adihevitra iaraha-manao ao an- tsekoly aorian’ny olana iray navohitra teo amin’ny fanadihadiana lahatsoratra na lahabolana.
Amin’ity toetry ny fitiavana iray ity dia asongadin’ny mpanoratra fa raha ny tena samy fitiavana no mifanojo dia mandeha ho azy ny fiainana rehetra. Fa tsy misaraka amin’izany koa ny fanambadiana vazaha. Nampijaly an-drazanajaza ny fanorenany ny fitiavany tamin-drasolo, satria, tsy natao hiara-dalana izy roa, ary na izy tompon-tena aza dia nahatsapa izany. Nony tafahaona tamin’i courdy anefa izy dia nahatsapa fa niankina tamin’ity lehilahy ity ny fiadanany sy ny hasambarany, satria tafahaona samy tia izy roa. Ny zaza tsy azony tamin-drasolo azony tamin’i m. Courdy, ary ny harena tsy azony tamin’ny malagasy azony tamin’ny vazaha. Nahazo toerana araka izany ny fitiavany ary nandeha ho azy ny fiainany. Tian’ny mpanoratra hasongadina ihany koa fa tsara kokoa ny fitiavana aorina amina vazaha noho ny aorina amin’ny malagasy. Izany hoe mety mahay mitia kokoa ny lehilahy vazaha noho ny lehilahy malagasy. Nasongadin’ny mpanoratra tsara tao amin’ny tantara fa mahasambatra kokoa ny manambady vazaha noho ny manambady malagasy. Mahasambatra eo amin’ny lafiny ara-batana, ara-tsaina, ara-panahy , , satria sady ampy fitiavana no ampy tambitamby no ampy fananana ihany koa. Fa raha dinihina dia manana anjara toerana sy anjara asa lehibe eo anivon’ny fiaraha- monina ny fitiavana ka izany indrindra no hojerena manaraka eto. 3.3.1.4. Ny anjara toeran’ny fitiavana eo anivon’ny fiaraha-monina.
Mila mianatra aloha indry vao mitady asa, hoy i vero rehefa avy nisakafo, dia nanamboatra ny efitrano hitoerako izahay roa vavy. Tena voakarakarany ohatran’ny zandriny mihitsy aho. Nankao amin’ny eftitr’i vero kosa izahay avy eo ary nasainy nandramako avokoa ny akanjony sy ny kirarony. Hitako ny hafaliany nahazo ahy ho namany. Varianany reniny nahita anay roa mikakakaka eran’ny trano. Niomana hivoaka i vero nony hariva ny andro. Tsy sahy nanontany aho fa nanidy ny vavahady avy nivoahany fotsiny. Tamin’ny telo maraina izy vao tonga, ary nisy nanatitra tamin’ny fiara. Tsy niteny izy fa tonga dia lasa nisaika ary namonjy ny efitrano fatoriany. Tsy nifoha tao raha tsy tamin’ny folo ora tolakandro. Nanontany tenany amin’izay mety ho asan’i vero fotsiny sisa no nataoko. Ohatra an’izany hatrany ny fiainan’i vero. Izaho kosa nampidirin’i neny izay no fiantsoanay ny renin’i vero hianatra teny vahiny sy fikirakirana solosaina. Vetivety aho dia nahay, satria ankoatra ny fianarako izany isaky ny maraina, dia mbola manampy fampianarana i vero ny hariva. Indray tolakandro, tsy naharitra intsony aho ka vaky nanontany an’i vero fa inona hoy aho ny asan’i vero e ! Sady naka the-cao sy mofo hohaninay aho fa ahoana? Hoy i vero sady nojereny tsara aho. Fa indry io moa firy taona? 16, hoy aho. Misy asa mety amiko angaha any? Mbola kely loatra indry, hoy izy. Andraso fa hoentiko mivoaka miaraka amiko indry rahampitso hariva. Hendry tsara an! Tsy mahazo mihetsika eo amin’ny toerana hametrahako an-dry eny ary! Hoy aho. Tsy andriko ny hahatongavan’ny fotoana handehananay. Nony ampitso hariva, dia nataon’i vero haingon’adala aho, hany ka taty amikoa avokoa ny mason’ny olona rehetra. Teo vao fantatro fa miasa amin’ireny trano fandihizana ireny i vero. Miandraikitra irony chambre ofaina irony no asany. Vao niditra tao anatin’ilay trano fandihizana aho dia nidobodoboka be ny foko naheno ilay mozika sy ireo jiro maro loko mamono maso andraso eto aho, hoy i vero, sady nampidiriny tao anaty efitra iray aho. Tandremo mihetsika ato an! Sady nakatony ny varavarana.
Mbola hita misongadina eto amin’ny firenena mantsy ny tsy fijerena ny madinika sy ny hafa izay heverina ho afaka hidinika mikasika ny tokony hitondrana ny tany efa mahaleo tena. Ny fanjakana mifototra amin’ny olon-tokana sy ny tombontsoany no misy. Ny hanitsy izany no
Ireo sarin-teny fahita ao amin’ny ohabolana manana ny heviny manokana ny teny ampiasaina ao amin’ny ohabolana; mila fanakarana sy fandinihana lalina vao mety mahazo ny hevitra tiany ambara. Ireto sarin-teny ireto no fahita sy mibahan-toerana ao amin’ny ohabolana ny fanoharana sy ny fanovana endri-javatra ary ny fanovana anarana.
Mitodika amin’ny anton’izany zava-misy izany, sy ny naharesy an’i madagasikara rainandriamampandry. Ny mba hampahafantarana ireo taranaka fa tsy ny vahiny irery no tokony homen-tsiny, fa eo indrindra koa ny malagasy izay namadika no nokendreny. Lasa saina aho mandinika izay nahatonga izany dia miaiky fa isika samy malagasy ihany! .
Ao amin’ny kilasy faharoa tanora azo lazaina ho efa mahay maneho hevitra izy ireto. Niaina tamin’izany izy tao amin’ny kilasy teo aloha. Teo ohatra, ny fandalinana momba ny famoronan-dahatsoratra sy ny fiezahana manaporofo ny sokajy misy ny lahatsoratra iray. Noho izany, misy firindrana tsara ity asa ity, raha atomboka ato. Ny zava- dehibe mantsy dia ny fahaizana maneho sy manohana hevitra. Ireto àry no andeha hojerena mifanesy ny vontoatin-desona tokony ho hita ny fomba hitondrana ny lesona
Familafilana ny aina mialohan’ny hamongoran’ny tompony azy ny aretina , indrindra ny aretina misy fanaintainana. Za ahary no ao am-badiky ny familafilana ny aina mialoha ny hamongorany azy laha tsy ma am-bola an-te a amy fitsaboana dje ze fandeferan-ja ahary a y no sisa diasana. 240 mila vola ny fitsaboana olona marary. Vola avokoa ny kojakoja rehetra ilaina amin’izany. Miankina amin’ny fananam-bola ary ve izany no mety hahasitrana ny marary sa tsia? Araka ny foto-pisainana ananan’ity fiarahamonina ity tsy ny vola loatra no miantoka ny fanasitranana fa ny fandeferanan-ja ahary. Izany hoe mbola ny famindram- pony no mahatonga ny olona iray sitrana tamin’ny tsy fahasalamany. Afaka miandrandra fahavelomana na tsy manan-bola ao anatin’ny aretina aza. Za ahary no fanalahidin’ny fahavelomana sy manokatra ny varavaran’ny fahafatesana. Fitaovana fotsiny ny vola fa tsy izany no zava-dehibe. Raha vola no ianteherana dia tsy hahavonjy aina mila fanavotana. Mangaika za ahary aheky hanome vola raha hilaina izany. Fa na misy aza ny vola , maninona ny mpanan-karena misy maty ihany ? 241 ho faty mandy dje aleo mba an-tanin’ny te a no hengan’ny fiai ana 242
Miresaka momba ny fampakaram-bady ataon’ny zatovolahy amin’ny zatovavy iray. Voalaza ao koany fanajana sy fanomezanam-boninahitra ny hafa. Resahina ao koa ny fitsinjovana ny fiainana amin’ny andro sarotra. Tsy fanaovana tsinotsinona ny aina amin’ny hoe tsongotsongoina ny maty,
Hevitra tohanana 1 mandaitra sy tokony hoekena ny fanafodin’ny sida hitan’i zaranaina tohan-kevitra fijoroana ho vavolom- belona fa sitrana noho ny fampiasana ilay fanafody araka izao bitany, hoy izy ireo. Vao 2 andro monjataorian’ny -faminavinana valisoa ho an’i zaranaina
Ny vokatra mivantana ny fahatsaran’ny fari-piainan’ireo tantsaha anaovana tetika asa iray no tanjon’ny mpanao asa fampandrosoana ary anisan’izany ny cecam. Ny fiovan’ny toe-karena no ahitana izany mivantana. Miankina betsaka amin’ny filan’ireo mponina sy ny hetahetany anefa no mety hahatomombana izany na tsia. Raha misy mantsy asa fampandrosoana eo amin’ireo tantsaha dia efa samy miandrandra fiovana indrindra eo amin’ny toe-karena na ny mpanao ny asa fampandrosoana na ny ampiharana izany
Raha ny lalàna anefa rehefa heloka dia heloka. Tamin’i miaro kosa, tsy hoe sitraky ny fo fa noho ny alikaola voatelina dia tsy nahafehy tena intsony izy. Kanefa ny sitraky ny fony no nampianjera azy. Ny fanalefahana ny fomba filazan-javatra no nampiasaina eto mba hanalefahana ny heloka vitan’i miaro ary nentiny nanamelohana an’i felana. Tsikaritra izany amin’ny fampiasana ny hoe tsy sitraky ny fo sy ny hoe anefa izay nenti-nilaza ny fifanoheran-kevitra ao anaty fehezanteny98. Tamin’i miaro mantsy dia safidin’i felana no nahalavo azy. Izany no nampitoviany azy tamin’ilay tovovavy nandavo azy mihitsy aza. Ary dia izany hetaheta tsy mitony araka ny fiheverana azy izany no nahatonga an’i felana handao ny tokatranony. Tamin’i miaro mantsy moa afaka miray toerana ny zanakondry sy ny amboadia?
Na ny zava-nisy tany aloha tany aza no azo sary, dia mbola azo aseho ny taranaka aty aoriana. Fitaovana iray mahomby ahafahana mitahiry ireo kolontsaina isan- karazany ny sm. Raha mahita ny sary momba ireo kolontsaina mantsy ny taranaka dia moramora amin’izy ireo ny mandray sy mampivoatra izany raha mitaha amin’ny hoe tantaraina fotsiny. Mitahiry ny tantaram-pirenena koa ny sm. Ohatra voatahiry ao anaty horonan-tsarimihetsika ny fizotran’ny tantaram- pirenena tamin’ny 1972, rehefa nampisehoana ny taranaka aty amin’ny taona 2015 iny, dia voarainy tsara ny zava-nitranga tamin’izany, ary inoany kokoa ny fisiany. Izany hoe fanamafisana ny fahalalana azo ny sm.
Fihetseham-pony ny pôlitika sy ny toekarena iainany. 70 tsy eo amin’ny mpanoratra ihany izany fiantraikan’izany zava-misy izany no miseho fa misy toe-tsaina niova nananan’ny olon-drehetra mihitsy manoloana ny zava-misy ara-piarahamonina. Ny fandalinana izany toetsain’ny olona manoloana ny zava-misy izany no aroso manaraka.
Ny faharisihana hanao enti-mody amin’ny ankapobeny, dia malaina manao enti-mody ny mpianatra. Misy ny mba manao izany ihany, saingy noho ny tahotra ny mpampianatra fotsiny. Tsy mampivoatra anefa izany, satria tsy misy faharisihana. Mety ho zara raha vita ny asa. Tokony ho tsapan’ny mpianatra anefa, fa manampy azy be dia be ny famitana ireny asa ireny. Matetika mantsy dia tsy hita ny olana, raha tsy eo am-panaovana ny asa tahaka ireny. Noho izany, lalana iray ahitana ny mety ho olana, ka hamahana izany ny famitana ny enti-mody.
Tafiditra ao anatin’ny atao hoe anatra izany fanolorana fitsipi-piainana izany. Ny anatra moa dia miatomboka rehefa manomboka ny fiainana ao anaty vondrona na ny fiaim-piarahamonina239. Araka izany, rehefa misy fiarahamonina izany dia ahitana anatra avy hatrany ao anatiny. Anisan’ny mampirindra ny fiainam- piarahamonina ny fitsipi-piainana. Ahitana karazam-pitsipi-pifandraisana ihany koa
Rehefa hita fa mihamavesatra ny fahoriana dia tsy maintsy zaraina amin’ny manodididna. Tsy ny manodidina ihany, anefa, no azo italahoana fa ny fitarainana amin’andriamanitra no tena manamaivana ny zava-manjo. Anisan’ny fanoitra iray mety hampitony ny fanaintainana ihany koa ny fanantenana ny paradisa.
Fanafody besoroka bilariziôzy oxytetra- cycline vitamine pilin- kankana vidiny 30000ar 15000ar 3000ar karama manindrona 500 omby 5000ar hita araka izao fafana izao fa, anisany manahirana ny mponina ny fiompiana omby. Ny bilariziôzy moa no tena mpahazo ny omby any an-toerana. Midangana be anefa ny saram-panafody amin’izany 30.000ar ny tavoahangy iray. Ankoatra izany, dia eo ny asan-dahalo. Anisan’ny distrika ao anatin’ny faritra mena amin’ny asan- dahalo i tsaratanàna. Ao amin’ny kaominina keliloha dia tsy latsaky 50 ny omby very isan-taona. Mizaka ny tsy eran’ny aina amin’izany ny mponina. Ohatra misy olona manana omby miisa 30. Efa am-polo taona maro no nitadiavany izany. Indray alina monja anefa no hakan’ny dahalo azy. Fitaovam-piadiana mahery vaika no ampisain’ireo dahalo izay mandrava any an-toerana. Mifanohitra amin’izany kosa ny an’ny mponina; tsotra sady marefo. Ohatra saboa, famaky, langilangy, kobay, vato olona vitsy no mba manana basim- borona ao ambodivoara. Mahakivy ny mpiompy omby ity asan-dahalo ity. Hany ka tsy mitahiry omby betsaka intsony ny olona any an-toerana. Zava-dehibe ihany koa ny vary amin’ny fotoana famoriam-bahoaka. Tsy afa- misaraka amin’ny fiainan’ny malagasy izy io. Izy no foto-tsakafo, sady manana anjara toerana lehibe tahaka ny omby ihany koa, amin’ny fanatontosana fomban- drazana. Ohatra misy ny mitondra vary rehefa mijoro, ao koa ny mametraka fotsim- bary, na vary akotry eny amin’ny fasana atao tolotra. Izany rehetra izany dia mametraka ambony ny lanjan’ny vary izay sakafon-drazana. Hita any an-toerana ny manolotra santa-bary eny amin’ny fasam-bazimba. Manana fiheverana ny olona fa andriamanitra kely ny vary satria toa tsy velona izy raha tsy mihinam-bary. Manaporofo izany voalazan’i laulanie hoe mahantra ny mpamboly malagasy rehefa tsy manana tanimbary, na dia efa mahazatra azy aza ny mihinana katsaka, ny sakafony amin’ny fety kosa dia ny vary ihany. 166 izany rehetra izany dia maneho fa zava-dehibe ny vary ary manana ny lanjany tokoa. Noho izany ny tsy fisiany na tsy fahampiany dia olana goavana eo amin’ny lafim-pianana rehetra eo amin’ny fiarahamonina. Tsapan’ireo tantsaha anefa fa miha mihena hatrany ny rotsak’orana,
Tamin’iny faritra atsinanan’i madagasikara no nandanian’i clarisse ratsifandrihamanana ny fahazazany niraka tamin’ireo ray aman-dreniny. Taorian’ny nanambadiany kosa no nanomboka nikisaka niankandrefana any amin’ny faritr’i mahajanga ny toerana nonenany. Efa nipetraka tao besalampy izy ny taona 1946 , tao mitsinjo ny taona 1948 ary tao marovoay ny taona1956-1958. Maro ny zavatra hainy tamin’izany ka nasongadiny tao anatin’ny tantara.
Ataonay ho zava-mahafaly tokoa ny manolotra teny indraim-bava ho fisaorana izay rehetra nitoto nahafotsy nahandro nahamasaka tamin izao asa fikarohana izao. Isaorana voalohany indrindra andriamanitra, nihaino vavaka hatrany ka nanome ny hery sy ny tanjaka nahafahanay nanatontosa ny asa ka nahatrarana izao dingana izao. Isaorana etoana andriamatoa ramanoelina panja rené filohan ny oniversiten antanananarivo. Isaorana manokana ny fakiolten ny teny aman-tsoratra ary ny siantsa maha olona tantanan dramatoa ralalaoherivony baholisoa simone, professeur tutilaire. Tolorana fisaorana lehibe andriamatoa rabotovao samoelson, mpampianatra mpikaroka sady talen ny mention anthropologie fondamentale et appliquée ankasitrahana toraka izany koa ireo mpampianatra mpikaroka rehetra ao. Isaorana sy ankasitrahana, andriamatoa razafimahefa, maître de conférences, nitarika sy nitantana anay tamin ny fanatontosana ny asa fikarohana nataonay. Tsapanay tokoa ny fandavan-tena lehibe nasehonao tamin ny fanitsiana sy fanomezana torohevitra anay, mba ho fanatsarana ny asa hatrany nandritra ny fotoana maro, na dia teo aza ny adidy aman andraikitra maro sahaniny eo amin ny sehatry ny fanabeazana sy fikarohana. Farany, fankatelemana no atolotra ireo mpitondra fanjakana rehetra ao soavinandriana itasy nanome an-kalalahana ny fahazoan-dalana hanatanteraka ny asa firotsahana an-tsehatra. Omena fisaorana ihany koa ireo tompon andraikitra sy ny fehiloha, lohavohitra tao amin ny foko zanabibiandriakomanjaka ary ireo sokajin olona samihafa, tsy nisalasala fa nanampy anay sy nandray anjara mivantana na an-kolaka tamin ny fanangonana ny tahirin-kevitra. Sitraka enti-matory, tompoko, ny soa vitanareo taminay ka hovaliana raha mahatsiaro!
Boky efa voalaza, p 19, p 19 tous les textes sont considérés comme des symboles, des analogies, chiffrent une seule hantise, un événement imaginé ou réel, peu importe unique et aussi pour découvrir le thème, trouver ce dénominateur commun ancré dans l’enfance 10 boky efa voalaza, p 534 , le sens d’un mot c’est l’ensemble de choses auxquelles il s’applique.
Betsaka ny fiantraikan’ny ceres teo amin’ny mpianatra. Azo sokajina ho 3 izy ireo, dia ny fiantraikany eo amin’ny fianarana fanovozam-pahalalana , ny fiantraikany eo amin’ny lafiny ara-piarahamonina, ary ny fiantraikany eo amin’ny filana ara-batana.
Anisan’ny fanta-daza tamin’ny fanavahana ireny karazan-tsarin-teny ireny i pierre fontanier25. Ny bokiny mitondra ny lohateny hoe les figures du discours no porofo mivaingana amin’izany. Tao anatin’io sangan’asany io no namelabelarany mazava fa misy karazany roa ny sarin-teny eo amin’ny lahateny dia ny filalaovana amin’ny teny figures de mots sy ny filalaovana amin’ny hevitra figures de pensées sarin-teny an’ohatra trope , hoy izy, ny karazan-tsarin-teny izay manana hevitra madio sens propre nefa manana hevitra miolaka ihany koa sens détourné araka ny fampiasana azy. Anisan’ny sarin-teny ilalaovana amin’ny teny ary ahitana izany hevitra izany ny laza masaka. Misy ny hevitra hafa fonosin’ny teny ampiasaina rehefa manao laza masaka ary miankina amin’ny sehatra ampiasana azy ny hevitr’ilay teny. Izany no antony maha zava-dehibe ny fandinihana azy eo amin’ny lafiny pragmatika fa tsy amin’ny stylistique na rhétorique satria ny heviny dia miankina amin’ny fampiasana azy. Rehefa manao laza masaka mantsy ny olona dia na manambony tanteraka, na manambany ny zavatra teneniny. Tsy vitsy anefa ireo sarin-teny izay maneho laza masaka noho ny fomba filaza tafahoatra eo amin’ny fanoharana ampiasaina.
Ny antrôpôlôjia dia fitambaran’ny teny anthropos , ilazana ny olombelona na ny vahoaka ; sy ny logos izay midika hoe fanadihadiana. Ny antrôpôlôjia, araka izany, dia siansa mandinika ny olona amin’ny maha olona feno azy saina, vatana, fanahy, ny fifandraisany amin’ny hafa amin’ny maha olon’ny fiarahamonina azy. Ahafahana manadihady lafin-javatra maro izany ny kolontsaina, ny fomba amam-panao, ary ny finoan’ny fiarahamonina iray. Ny haitsikera nampiasaina ny mpikaroka tsirairay dia samy manana ny lalantsaina arahiny. Mitaky fomba fiasa hentitra mantsy ny asa fikarohana. Araka ny
Omby rano. Nihazakazaka ireto mponina teo an-tanàna raha vao nandre rano nikotrokotroka kanjo tsy tratra intsony izy roroa fa ny lambany sisa napetrany teo. Taorian’izay dia nanjary nadio ny rano tao amin’ilay dobo, nanjary mangamanga ny lokon’ilay rano ary nanjary lalina nisy hazo nifamatotra niseho taty aoriana ; toy ny volon-dohan’olona ny raviny. Angamba izy roa mifamatotra mandrakizay io hazo io raha nisy nitoraka ny rano dia nanjary nisamboaravoara be raha nisy nitsongo ny hazo dia nandeha ra
Changement apres la mise en uvre de la feffi fiovana tsapa taorian’ny fanantanterahana ny feffi 6. Par rapport aux années précédentes, constatez-vous de changement au niveau de votre établissement? Nahatsapa fiovana ve ianao teto an-tsekolt raha hoarina amin’ny taona lasa a. Qualité kalitao , justifiez votre réponse hamarino ny valinteninao b. Bonne gouvernance fitondrana tsara tantana , justifiez votre réponse hamarino ny valinteninao c. Accès et rétention fampidirana an-tsekoly sy fitsoahan-daharana , justifiez votre réponse hamarino ny valinteninao 7. Actuellement est tu satisfais de ton établissement? Hafapo amin’ny sekoly ve ianao a. Oui eny b. Non tsia justifiez votre réponse hamarino ny valinteninao recommandations ny soso-kevitra 8. Quelles sont vos recommandations? Inona no soso-kevitra omenao ?